BOSNA I HERCEGOVINA

REPUBLIKA SRPSKA 

OKRUŽNI PRIVREDNI SUD U ISTOČNOM SARAJEVU

Broj predmeta: 61 0 Ip 015261 23 Ip 2

Istočno Sarajevo, 11.03.2026. godine

Okružni privredni sud u Istočnom Sarajevu, sudija Lila Mioković, u izvršnom postupku tražioca izvršenja „Nova banka“ a.d. Banja Luka, ulica Kralja Alfonsa XIII broj 37A, Banja Luka, kojeg zastupa predsjednik Uprave, protiv izvršenika M.K, vlasnik Ugostiteljske djelatnosti Caffe „Apartman“ M.K. s.p. Istočno Novo Sarajevo, ulica Hilandarska broj 5, Istočno Novo Sarajevo, radi izvršenja v.s. 1.359.443,17 KM, izvan ročišta, donio je dana 11.03.2026. godine sljedeći:

Z A K LJ U Č A K


Konstatuje se da su nekretnine u vlasništvu izvršenika M.K., vlasnik Ugostiteljske djelatnosti Caffe „Apartman“ M.K. s.p. Istočno Novo Sarajevo, Hilandarska 5, Istočno Novo Sarajevo i to:

· ZK uložak broj 6297 k.o. SP_ GORNJI BUTMIR, parcela broj 1569/23, označena kao poslovna zgrada i ekonomsko dvorište VAGANI, u naravi POSLOVNA ZGRADA površine 244 m²; EKONOMSKO DVORIŠTE površine 605 m², ukupne površine 849 m² , što po novom premjeru odgovara parceli broj 965/2 upisanoj u Posjedovni list 1178 K.o. Butmir, u vlasništvu Ugostiteljska djelatnost Caffe „Apartman“ M.K. s.p. Istočno Novo Sarajevo sa udjelom 1/1, a sada sve upisano u List nepokretnosti 115 k.o. Butmir novog katastra nepokretnosti, kao parcela 965/2 broj zgrade 1 Vagani, ostali objekti u privredi,  površine 235 m2 i parcela 965/2 Zemljište uz objekat površine 590 m2, u vlasništvu M.K sa udjelom 1/1,

· ZK uložak broj 9530 k.o. SP_ GORNJI BUTMIR, parcela broj 1569/74, označena kao VAGANI, u naravi gradilište površine 15 m² i parcela broj 1569/71 označena kao VAGANI, u naravi gradilište površine 23 m², što po novom premjeru odgovara parcelama broj 965/14 i 965/16 upisanim u Posjedovni list 1178 K.o. Butmir, u vlasništvu Ugostiteljska djelatnost Caffe „Apartman“ M.K. s.p. Istočno Novo Sarajevo sa udjelom 1/1, a sada sve upisano u List nepokretnosti 115 k.o. Butmir novog katastra nepokretnosti, kao parcela 965/14, Vagani, Gradilište, površine 18 m2 i parcela 965/16, Vagani, Gradilište, površine 24 m2, u vlasništvu M.K sa udjelom 1/1,

prodate na prvom ročištu za javnu prodaju nekretnina održanom dana 20.11.2025. godine kupcu-tražiocu izvršenja „Nova banka“ a.d. Banja Luka, ulica Kralja Alfonsa XIII broj 37A, Banja Luka, za iznos od 795.637,00 KM, za navedene nekretnine, kao najpovoljnijem ponuđaču. 

Naime, na prvom ročištu za prodaju nekretnina koje je održano dana 20.11.2025. godine sačinjena je lista najpovoljnijih ponuđača, te je tražilac izvršenja rangiran kao treći po redu ponuđač sa ponudom od 795.637,00 KM. Obzirom da su oglašene kao nevaljane prodaje za prvog i drugog ponuđača, to se predmetne nekretnine prodaju tražiocu izvršenja kao trećem po redu ponuđaču, a u skladu sa odredbom člana 92. stav 2. Zakona o izvršnom postupku (“Službeni glasnik Republike Srpske“ br.59/03,85/03 i 64/05, 118/07, 29/10, 57/12, 67/13, 98/14, 5/17 i 66/18).


Konstatuje se da je kupoprodajna cijena po kojoj tražilac izvršenja kupuje nekretninu manja od potraživanja tražioca izvršenja utvrđenih rješenjem o izvršenju. Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja. 
Shodno odredbi člana 90. stav 6. i 7. Zakona o izvršnom postupku (“Službeni glasnik Republike Srpske“ br.59/03,85/03 i 64/05, 118/07, 29/10, 57/12, 67/13, 98/14, 5/17 i 66/18) smatra se da je ovaj zaključak dostavljen svim licima kojima se dostavlja zaključak o prodaji, te svim učesnicima u nadmetanju istekom trećeg dana od dana njegovog isticanja na oglasnoj tabli Suda.
Ovaj zaključak objaviće se na oglasnoj tabli suda dana 11.03.2026. godine.
                                                                                                                                    Sudija 

                                                                                                                           Lila Mioković
Pouka o pravnom lijeku:

Protiv ovog zaključka nije dopušten pravni lijek.

